पूरी रात खुला था बैरक का गेट, समर्थकों ने 4 प्रहरियों को पीटा; जेल आईजी पहुंचे
पटना के बेउर जेल में रविवार की सुबह बाहुबली और राजद के पूर्व विधायक अनंत सिंह के समर्थकों के बीच जमकर मारपीट हुई। किसी बात को लेकर अनंत सिंह के समर्थक आपस में भिड़ गए। हालात को संभालने के लिए भागे-भागे कक्षपाल बीच बचाव करने
पटना की बेऊर जेल में बंद बाहुबली अनंत सिंह ने अपनी हत्या की आशंका जताई है। आरोप है कि इस वार्ड के गेट को कल रात खुला छोड़ दिया गया था। इस कारण पूर्व बाहुबली विधायक अनंत सिंह ने जेल में अपनी हत्या किए जाने की आशंका जताई है। मामले की जांच के लिए जेल आईजी बेऊर जेल पहुंचे हैं।
अनंत सिंह की बैरक का गेट खुला रहने की खबरों के बाद जेल के अंदर जेल कर्मी और अनंत समर्थकों के बीच भिड़ंत हुई है। इसमें 4 जेल प्रहरी घायल हैं।
वहीं, इस मामले के सामने आने के बाद सदर अनुमंडल अधिकारी, फुलवारी शरीफ पुलिस अनुमंडल पदाधिकारी समेत प्रशासन के कई अधिकारी भारी दल बल के साथ पटना के बेऊर जेल पहुंचे हैं।
डीएम ने कक्षपाल को निलंबित किया 
जिलाधिकारी ने संबंधित कक्षपाल को निलंबित कर दिया है। इसके साथ ही सदर अनुमंडल पदाधिकारी और फुलवारीशरीफ के सहायक पुलिस अधीक्षक से मामले की जांच कर 24 घंटे में रिपोर्ट मांग की है। डीएम ने बताया कि 31 कैदियों को चिन्हित कर दूसरे जेल भेजने की कार्रवाई की जा रही है। उन्होंने कहा है कि किसी की अनुशासनहीनता बर्दाश्त नहीं की जाएगी। 
अपडेट्स
दो घंटे तक मारपीट
बताया जा रहा है कि जेल में 2 घंटे तक जमकर मारपीट और हंगामा हुआ। पगली घंटी बजते ही जेल के सभी कैदी और कर्मचारी सतर्क हो गए। बताया जा रहा है कि इस बीच जेल के अंदर ही सूचना मिलने के बाद जेल के उच्च पदाधिकारी, जेलर, सहायक जेलर सहित भारी संख्या में जेल के कक्षपाल, उच्च कक्षपाल जेल के अंदर पहुंचे।
इस बीच जेल के सभी कैदियों को उनके बैरक में जाने की सूचना दी गई। घटना की पुष्टि करते हुए जेल के एक अधिकारी ने बताया कि अनंत सिंह के समर्थकों ने कक्षपाल से मारपीट की है।
यह पूछे जाने पर कि कौन-कौन लोग घायल हुए हैं। उन्होंने इस मामले में कुछ भी बताने से इनकार करते हुए कहा कि जेल प्रशासन पूरे मामले की छानबीन कर रही है। वहीं दूसरी तरफ पुलिस अनुमंडल पदाधिकारी विक्रम सिहाग ने बताया कि फिलहाल उन्हें इस मामले में कोई जानकारी नहीं है। वह इस पर जेल के अधिकारियों और बेऊर थाने से बातचीत कर रहे हैं।
पोल में हिस्सा लेकर खबर पर अपनी राय दीजिए... 
AK-47 मामले में जेल में है अनंत सिंह 
बाहुबली अनंत सिंह के पैतृक आवास नदवां में 2019 में एके 47 बरामद हुई थी। इस मामले में उन्हें 2022 में कोर्ट ने दोषी पाते हुए 10 साल की सजा सुलाई थी। अनंत इसी मामले में बेऊर जेल में बंद हैं। अनंत सिंह मोकामा से आरजेडी की टिकट पर विधायक का चुनाव जीते थे, लेकिन सजा के बाद उनकी विधायकी भी चली गई थी।
